Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 8 A taglalt jogszabály idézett részét a 217/1998. (XII. 30.) Korm. rendelet
Paragraph Index: 1281

167. § a) pontja 1999. január 1-jétől hatályon kívül helyezte. A jogalkotó e rendelet 32. §-ában a helyi önkormányzat és a helyi kisebbségi önkormányzat költségvetésének jóváhagyása kapcsán úgy rendelkezett, hogy a helyi önkormányzat képviselő-testülete költségvetési rendeletébe változatlan formában beépíti a helyi kisebbségi önkormányzat költségvetési határozatát. 1999/79/II. szám ve a kapcsolódó jogszabályok) módosítása során ezért szükségesnek tartjuk ennek a rendelkezésnek a kiegészítését, pontosítását. A jogalkotó az újraszabályozás során több jogi megoldás közül választhat, így pl. előírhatja, hogy ha a kisebbségi képviselők egy része ellenzi a bizottság megalakítását, akkor a többség kezdeményezése szükséges annak kötelező létrehozásához. A kisebbségek ügyeivel foglalkozó bizottság azonban nemcsak az ismertetett módon hozható létre. A helyi önkormányzatok — figyelemmel az Ötv. 1. § (6) bekezdés a) pontjában foglaltakra — a törvény keretei között önállóan alakíthatják ki szervezetüket. A képviselő-testületek a helyi feltételekhez, sajátosságokhoz, igényekhez igazodva szabadon határozhatják meg az önkormányzati bizottságok számát, elnevezését, feladatait, a rájuk átruházott feladatköröket. A képviselő-testület tehát akkor is megalakíthatja a kisebbségek ügyeivel foglalkozó önkormányzati bizottságot, ha ez az Ötv. idézett rendelkezése alapján egyébként nem lenne kötelező. (Tipikusan ilyen eset, amikor egyáltalán nincs, illetve csak egy kisebbségi mandátumot szerzett képviselő van a testületben, ám a helyi sajátosságok indokolttá teszik a bizottság felállítását.) Jogértelmezésünk szerint, ha a képviselő-testület egy más kisebbséghez tartozó tagja ellenzi a kisebbségek ügyeivel foglalkozó bizottság létrehozását, akkor annak megalakítása — mivel csak egy kisebbségi képviselő kezdeményezi — nem kötelező, ám lehetséges. A panaszost — a konkrét ügyben — tehát arról tájékoztattuk, hogy a bizottság felállításának jogi akadálya nincs, így amennyiben annak létrehozását indítványozza, a képviselőtestületnek kötelessége napirendjére tűznie és megtárgyalnia e javaslatot. Mivel ez a kérdés alapvetően érinti a nemzeti és etnikai kisebbségek érdekeit, ezért indokoltnak tartottuk, hogy felhívjuk a panaszos figyelmét arra, hogy e döntést megelőzően a képviselő-testület kérje ki a helyi kisebbségi önkormányzatok véleményét is. Igaz, hogy e határozatát a képviselő-testület saját hatáskörében hozza, ám e döntési mechanizmushoz szervesen kapcsolódik a helyi kisebbségi önkormányzatok képviselőinek az a törvényben deklarált joga, hogy e tekintetben a települési önkormányzat felé kezdeményezéssel élhessenek. Több esetben tapasztaltuk, hogy a helyi, illetőleg a kisebbségi önkormányzatoknak a költségvetés jóváhagyásával kapcsolatos hatáskörök gyakorlása problémát okoz. A kisebbségi önkormányzatok számára a Nektv. 27. § (1) bekezdés b) pontja biztosít hatáskört arra, hogy költségvetésüket, zárszámadásukat, a települési önkormányzat által rendelkezésükre bocsátott források felhasználását — a települési önkormányzat rendeletében foglalt keretek között határozzák meg. E szerint a kisebbségi önkormányzatok a rendelkezésükre bocsátott pénzeszközök felhasználásáról önállóan dönthetnek, azaz költségvetési határozatukba foglalt — és a helyi önkormányzat költségvetési rendeletébe beépített — forrásaikat szabadon használhatják fel. Az erre vonatkozó szabályokat korábban a kisebbségi önkormányzatok költségvetésének, gazdálkodásának, vagyonjuttatásának egyes kérdéseiről szóló 20/1995. (IIL 3.) Korm. rendelet állapította meg. A kormányrendelet vonatkozó szakaszait azonban az államháztartás működési rendjéről szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes